GAUTENG. – Die liggaam van ’n negejarige meisie is in ’n kamer van ’n snoepwinkeleienaar se familielid (16) gevind nadat sy vroeër die dag deur haar ma as vermis aangemeld is.
Volgens die ma van die dogtertjie het sy haar omstreeks 07:00 na die nabygeleë snoepwinkel gestuur, maar sy het nooit teruggekeer nie.
Brig. Mathapelo Peters, polisiewoordvoerder, sê by die snoepwinkel kon die 16-jarige verdagte wat daar uitgehelp het, nie bevredigende antwoorde gee nie. “Dit is toe dat die soektog uitgebrei is na sy kamer waar die liggaam van die negejarige meisie met ’n steekwond aan die bolyf, toegedraai in plastiek, gevind is.”